**Note informative cu privire la punctele de pe ordinea de zi a Adunării Generale Extraordinare a Acționarilor programată pentru 01/02.08.2022**

**Punctul 1-4**

Atribuţiile menționate a fi delegate de la Adunarea Generală a Acţionarilor către Consiliul de Administraţie, în conformitate cu prevederile art.114 din Legea 31/1990 republicată, sunt operatiuni curente la nivelul societatii. Astfel, delegarea atribuţiilor are ca scop asigurarea eficientizarii si rapiditatii implementarii deciziilor de afaceri. In domeniile cele mai competitive, cum este si IT, oportunitatile de piata trebuie valorificate prin decizii rapide, urmate imediat de implementarea acestora.

**Punctul 5-7**

Autorizarea Consiliului de Administrație in vederea continuarii de catre societate a implementarii programul de alocare a acțiunilor (de tip „stock option plan”) si pentru angajații societatilor afiliate si a companiilor care urmeaza sa fie achizitionate, program care reflectă una din direcțiile strategice ale societatii, definite caStrategie de motivare și fidelizare a angajaților prin adoptarea de opțiuni în vederea unei co-interesări a angajaților în bunul mers al companiei prin mecanismul financiar de tip ”stock option plan” .

Este o practică uzuală în companiile tehnologice din Europa de Vest și America, astflel societatea se aliniază unor practici încă noi în România, întărind încă odată sloganul AROBS: European by Birth, International by Culture.

**Punctul 8**

În conformitate cu articolul 86 alineatul (1) al Legii nr. 24/2017 privind emitenţii de instrumente financiare şi operaţiuni de piaţă, Data de Înregistrare este data calendaristică ce serveşte la identificarea acţionarilor care urmează a beneficia de dividende sau de alte drepturi şi asupra cărora se răsfrâng efectele hotărârilor adunării generale a acţionarilor.

Această data va fi stabilită în cadrul adunării generale a acţionarilor şi va fi ulterioară cu cel puţin 10 zile lucrătoare datei adunării generale a acţionarilor. În conformitate cu articolul 2 alineatul (2) litera l) din Regulamentul Autorităţii de Supraveghere Financiară nr. 5/2018 privind emitenţii de instrumente financiare şi operaţiuni de piaţă, Ex – Date este data anterioară datei de înregistrare cu un ciclu de decontare minus o zi lucrătoare, de la care instrumentele financiare obiect al hotărârilor organelor societare se tranzacţionează fără drepturile care derivă din respectiva hotărâre.

**Punctul 9**

Președintele Consiliului de Administrație si Secretarul de Sedinta sunt desemnati pentru a semnarea împreună a hotărârii AGEA și pentru a îndeplini individual și nu împreună orice act sau formalitate cerute de lege pentru înregistrarea acesteia la Oficiul Registrului Comerțului de pe lângă Tribunalul Cluj, precum și pentru publicarea hotărârii AGEA conform legii .